

**Projektu uzraudzības komisijas sēdes protokols**

# Ādažu novadā, 2024. gada 4. janvārī Nr. ĀNP/1-7-5/24/1

**Sēdi vada:** Komisijas priekšsēdētājs G. Porietis

**Piedalās:** Komisijas locekļi V.Bulāns, K.Miķelsone, I.Pērkone, E.Kāpa, G.Miglāns, S.Mūze.

**Nepiedalās:** A.Brūvers

**Uzaicināti:** A.Dukāte, E.Krūms

**Protokolē:** L.Pavlovska

**Sēde notiek:** attālināti, *MS Teams* vidē.

**Sēde sākās:** sākās plkst. 13.00 un slēgta plkst. 14.00.

**DARBA KĀRTĪBA**

1. Par Carnikavas stadiona rekonstrukcijas gaitu.
2. Par Gaujas-Baltezera pastaigu celiņa projekta aktuālo situāciju.
3. Par 4.1.2.2.pasākuma  “Veselības veicināšanas un slimību profilakses pasākumu īstenošana vietējai sabiedrībai” vēlamākais finansējuma apguves veids pašvaldībai.

**SANĀKSMES GAITA**

|  |
| --- |
| 1. **Par Carnikavas stadiona rekonstrukcijas gaitu** |

(ziņo E.Krūms)

E.KRŪMS informē, ka darbi notiek un tiek gaidīts stadiona sertifikāts. Akcentē, ka līdz 19. janvārim ir iespējams pieņemt objektu ekspluatācijā.

KOMISIJA debatē par veicamajiem darbiem, lai objekts tiktu nodots ekspluatācijā. Vienojas sasaukt PUK sēdi šā gada 8. janvārī plkst. 11.00.

KOMISIJA NOLEMJ: **Atkārtoti izskatīt jautājumu PUK šā gada 8. janvāra sēdē.**

|  |
| --- |
| 1. **Par Gaujas-Baltezera pastaigu celiņa projekta aktuālo situāciju** |

(ziņo A.Dukāte)

A.DUKĀTE informē, ka ir notikusi tikšanās ar dižkoka īpašnieku, kuram tika nosūtīta apliecinājuma sagatave, bet vēl nav saņemta atbilde. Valsts vides dienests (VVD) mutiski informēja par redakcionālajiem labojumiem tehniskajos noteikumos, ka 10 m aizsargjoslā var veikt darbu, nepārkāpjot aizsargjoslu likuma prasības. Akcentē, ka Iepirkumu komisija ir izvērtējusi abus pretendentus, dokumenti ir iesniegti atbilstoši prasībām, lēmums vēl nav pieņemts. Uzsver, ka jāsagaida atbilde no VVD, kā arī informācija par projekta finansējumu.

KOMISIJA debatē par projekta finansējumu un naudas plūsmu.

KOMISIJA NOLEMJ: **Turpināt projekta darbības pēc rakstiskas atbildes saņemšanas no VVD par turpmāko projekta virzību.**

|  |
| --- |
| 1. **Par 4.1.2.2.pasākuma  “Veselības veicināšanas un slimību profilakses pasākumu īstenošana vietējai sabiedrībai” vēlamākais finansējuma apguves veids pašvaldībai** |

(ziņo A.Dukāte)

A.DUKĀTE ziņo par vēlamo finansējuma apguves veidu pašvaldībai.Tiek piedāvāti vairāki risinājumi, aicina atbalstīt otrā varianta pirmo risinājumu – finansējums tiek proporcionāli izlīdzināts starp projektā iesaistītajām pašvaldībām, palielinot to līdz 200 000 *euro,* jo pašvaldībai nav jāveic projektu vadība un nav ietekmes uz pašvaldības budžetu.

KOMISIJA debatē par vēlamāko finansējuma apguves veidu pašvaldībai.

KOMISIJA NOLEMJ: **Atbalstīt otrā varianta pirmo risinājumu un uzdot A.Dukātei sagatavot viedokļa apzināšanas anketu, iesniegt to pašvaldības domes priekšsēdētājai K.Miķelsonei parakstīšanai, un nosūtīt Veselības ministrijai.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU